โบรกเชียร์ “ซื้อ” JMART เป้า 18 บ. การันตีผลงานไตรมาส 3-4 “นิวไฮ” หนุนทั้งปีกำไรโต 45%
โบรกเชียร์ “ซื้อ” JMART เป้า 18 บ. การันตีผลงานไตรมาส 3-4 “นิวไฮ” หนุนทั้งปีกำไรโต 45%
2 พ.ย. 2563

บล.เอเซีย พลัส ระบุในบทวิเคราะห์เกี่ยวกับ บริษัท เจ มาร์ท จำกัด (มหาชน) หรือ JMART โดยคาดการณ์กำไรไตรมาส 3/63 จะทำระดับสูงสุดต่อเนื่องที่ 201.6 ล้านบาท เติบโต 20.9% หนุนจากรายได้เติบโต 16.4% จากไตรมาส 2/63 จากผลบวกคลายล็อกดาวน์ ต่อธุรกิจพื้นที่ให้เช่า และธุรกิจขายมือถือ ส่วนธุรกิจบริหารหนี้ คาดติดตามหนี้รับรู้เป็นรายได้ต่อเนื่อง
ขณะที่ Net Margin คาดเพิ่มขึ้นเป็น 7.4% จาก 7.2% ในไตรมาส 2/63 จากการรับรู้กำไรจากการตามหนี้เพิ่มขึ้น จากก้อนหนี้ที่ติดตามครบทุนตั้งแต่ไตรมาส 2/63
พร้อมกันนี้ คาดการณ์กำไรไตรมาส 4/63 ทำระดับสูงสุดต่อเนื่อง จากผลบวกการเข้าสู่ฤดูกาลจับจ่าย ซึ่งดีต่อกลุ่มค้าปลีก J Mobile และ J และกลุ่มธุรกิจการเงินทั้งในส่วนการให้สินเชื่อ ส่วนตามหนี้ ที่มักจะทำได้ดีขึ้น เพราะเป็นช่วงลูกค้าได้เงินก้อนโบนัส
ขณะที่คาดว่าจะมีกำไรพิเศษจากการตีมูลค่า J Fintech เมื่อกระบวนการเพิ่มทุนให้กลุ่ม KB เข้ามาถือหุ้นราวครึ่งหนึ่ง ซึ่งส่งผลบวกชัดเจนในปี 2564 จากการที่ J Fintech หาเงินลงทุนเอง ซึ่งต้นทุนจะต่ำลงกว่าเดิมที่กู้ยืมผ่าน JMART บวกกับการขยายตัวสูงของ JMT และ SINGER เชื่อว่ากำไรปี 2563-64 จะโตไม่ต่ำกว่าที่คาดที่ 45.2% และ 14.1%
ด้านมูลค่าพื้นฐานปี 2564 ที่ 18 บาท ที่เริ่มใช้ ยังไม่รวมมูลค่าเพิ่มจากแผนการซื้อกิจการ หลังมีการเตรียมขอเพิ่มทุนแบบ General Mandate ยังให้อัพไซด์ที่ 14.6% และคงคำแนะนำ “ซื้อ”